Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1991. évi LXIX. törvény 9. § (7) bekezdése kimondta, hogy a
Paragraph Index: 925

1991. évi LXIX. törvény 9. § (7) bekezdése kimondta, hogy a pénzintézet a pénzintézeti tevékenységre való jogosultságát a Bankfelügyelet engedélyével írásbeli szerződés alapján más jogi személy útján is gyakorolhatja. Ez azonban nem tekinthető az adatvédelmi törvényben az adattovábbítás feltételeként meghatározott törvényi felhatalmazásnak. A személyes adatok védelméhez való jogot ugyan törvény korlátozhatja, azonban e korlátozást mindig megszorítóan kell értelmezni. A Pit. 9. § (7) bekezdésének helyes értelmezése szerint, e szakasz nem ad felmentést a banktitok megtartásának kötelezettsége alól. A pénzintézeti törvény 46/A. és 47. §-a taxatíve sorolja fel azokat az eseteket, amelyekre a banktitok megtartásának kötelezettsége nem vonatkozik, illetve amelyek nem jelentik a banktitok megsértését. A vizsgált eset nem tartozik ebbe a körbe. A pénzintézeti törvényt 1997. január 1-jétől hatályon kívül helyezte a hitelintézetekről és a pénzügyi vállalkozásokról

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes